Document ID: /roh_data/filtered/fineweb-2-filterrobots_roh.jsonl.gz/58194

La Tirchia haja sajettà giu l’aviun russ per proteger furniziuns d’ieli per il Stadi Islamic (SI), ha ditg il president russ Wladimir Putin a l’ur da l’inscunter dal clima a Paris.
Bler da l’ieli che deriva da regiuns controlladas dal SI e d’autras organisaziuns terroristicas vegnia exportà en la Tirchia, ha ditg Putin.
Demissiun tar mussament
Il president tirc Recep Tayyip Erdogan è sa vilentà sur da questas renfatschas davart da la Russia. Tenor el n’haja la Tirchia nagin traffic commerzial cun terrorists.
Ed el ha accentuà si’innocenza: sch’ins pudess mussar si che la Tirchia fetschia fatschentas cun il SI, lura vegnia el a sa retrair sco president. Quai rapporta l’agentura da novitads Anadolu.
RR novitads 06:00